text: [{"text_idx": "#000001", "text": "Xi hevur tosa\u00f0 vi\u00f0 Zelenskyj"}, {"text_idx": "#000002", "text": "Kina vil virka fyri fri\u00f0arsamra\u0301\u00f0ingum millum Ukraina og Russland, seg\u00f0i kinesiski forsetin m.a. i\u0301 telefonsamr\u00f8\u00f0u vi\u00f0 Zelenskyj i\u0301 dag"}, {"text_idx": "#000004", "text": "Kinesiski forsetin, Xi Jinping og ukrainski forsetin, Volodymyr Zelenskyj hava i\u0301 dag tosa\u00f0 saman i\u0301 telefon."}, {"text_idx": "#000005", "text": "Ukrainski forsetin hevur fleiri fer\u00f0ir sagt, at hann ynskir at hitta Xi, og fyrr i\u0301 hesum ma\u0301na\u00f0inum seg\u00f0i kinesiski forsetin seg eisini vera sinna\u00f0an at tosa vi\u00f0 Zelenskyj."}, {"text_idx": "#000006", "text": "Samb\u00e6rt Zelenskyj var talan um eina \"langa og ty\u0301\u00f0andi samr\u00f8\u00f0u\", og vo\u0301nar hann, at hetta fer at b\u00f8ta um sambandi\u00f0 millum londini."}, {"text_idx": "#000007", "text": "I\u0301 samr\u00f8\u00f0uni seg\u00f0i Xi forseti m.a., at Kina fer at senda serlig umbo\u00f0sfo\u0301lk til Ukraina at tosa vi\u00f0 allar vi\u00f0komandi partar um at finna eina loysn a\u0301 kreppuna i\u0301 landinum. Kina \u00e6tlar at virka fyri fri\u00f0arsamra\u0301\u00f0ingum og fyri at fa\u0301a eina va\u0301pnahvi\u0301ld skjo\u0301tast gj\u00f8rligt, sigur hann samb\u00e6rt Reuters."}, {"text_idx": "#000008", "text": "Hetta er fyrstu fer\u00f0, si\u0301\u00f0an Russland gj\u00f8rdi innra\u0301s i\u0301 Ukraina i\u0301 februar i\u0301 fj\u00f8r, at Zelenskyj og Xi hava tosa\u00f0 saman i\u0301 telefon."}]